
PARLAMENTUL ROMÂNIEI

CAMERA DEPUTAŢILOR

Comisia pentru apărare, ordine                  

 Bucureşti, 19.11.2002

publică şi  siguranţă   naţională                     

 Pl nr. 546/2002

Nr.32/731

A V I Z
asupra proiectului de Lege privind acordarea unor drepturi băneşti personalului militar român care încadrează Comandamentul Brigăzii Multinaţionale de Pace din Europa de Sud-Est (SEEBRIG)  pe perioada dislocării acestuia pe teritoriul României

În  conformitate  cu  prevederile  art.  89  din  Regulamentul   Camerei

Deputaţilor, Comisia pentru apărare, ordine publică şi siguranţă naţională a fost sesizată spre dezbatere şi avizare cu proiectul de Lege privind acordarea unor drepturi băneşti personalului militar român care încadrează Comandamentul Brigăzii Multinaţionale de Pace din Europa de Sud-Est (SEEBRIG) pe perioada dislocării acestuia pe teritoriul României, trimis cu adresa nr. 546 din 5 noiembrie 2002 şi înregistrat la comisie sub nr. 32/731 din aceeaşi dată.

Potrivit prevederilor art. 60 din Regulamentul Camerei Deputaţilor, comisia, în şedinţa din  19 noiembrie 2002, a dezbătut proiectul de lege menţionat mai sus şi a examinat expunerea de motive, precum şi avizul Consiliului Legislativ nr. 1339 din 18 octombrie 2002.

În urma dezbaterilor, membrii comisiei au hotărât cu unanimitate de voturi pentru, avizarea favorabilă a proiectului de lege, în forma prezentată.
   PREŞEDINTE,               


 

Răzvan IONESCU





Red.exp. M.Ţăranu

consult.M.Florescu

PARLAMENTUL ROMÂNIEI

CAMERA DEPUTAŢILOR

Comisia pentru apărare, ordine


          Bucureşti, 21 noiembrie 2002

publică  şi  siguranţă   naţională




Către

MINISTERUL JUSTIŢIEI

- Doamnei ministru Rodica STĂNOIU –

Programul  de  activitaţi al Comisiei pentru apărare, ordine publică şi siguranţă 

naţională prevede ca, la data de 28 noiembrie 2002, orele 14.00, să aibă loc la sala de şedinţe a comisiei, discutarea unor probleme legate de Direcţia Generală a Penitenciarelor şi de Serviciul Independent de Protecţie şi Anticorupţie, ambele structuri având responsabilităţi pe linia apărării, ordinii publice şi siguranţei naţionale. Potrivit competenţelor ierarhice specifice ministerului pe care îl conduceţi, vă adresez rugămintea de a dispune asigurarea prezenţei domnului Emilian Stănişor şi a domnului Marian Ureche, la data şi ora mai sus menţionate . 

· Vă solicitam totodată şi trimiterea, pâna la data la care va avea loc sedinţa, a actelor normative (legi, ordonanţe, hotărâri, ordine ale ministrului, regulamente de organizare si funcţionare) care reglementează înfiinţarea şi funcţionarea celor două compartimente. Aceste documente clarifică:

· necesităţile Ministerului Justiţiei, care justifică existenţa acestor servicii;

· rolul şi locul Direcţiei Generale a Penitenciarelor şi a Serviciului Independent de Protecţie şi Anticorupţie în funcţionarea Ministerului Justiţiei; 
· structura organizatorică şi structura conducerii acestora;
· atribuţiile funcţionale ale şefilor structurilor centrale, ai locţiitorilor lor şi ai şefilor de unităţi din teritoriu;
· modalităţi concrete de relaţionare cu alte servicii şi instituţii din afara Ministerului Justiţiei (protocoale de colaborare existente şi concepţia avută în vedere la semnarea acestora).
PREŞEDINTE,

         Răzvan IONESCU
